ai4bharat/Pralekha huggingface dataset:
आर्थिक मामलों की मंत्रिमण्डलीय समिति 
कैबिनेट ने एनटीपीसी ग्रीन एनर्जी लिमिटेड में निर्धारित सीमा से अधिक निवेश करने के लिए महारत्न सीपीएसई को अधिकार सौंपने के वर्तमान दिशा-निर्देशों से एनटीपीसी लिमिटेड को छूट देने की मंजूरी दी
एनटीपीसी लिमिटेड द्वारा 60 जीडब्ल्यू की नवीकरणीय ऊर्जा क्षमता स्थापित करने के लिए एनजीईएल द्वारा एनआरईएल और इसके अन्य जेवी/सहायक कंपनियों में निवेश करने को भी स्वीकृति दी
माननीय प्रधानमंत्री श्री नरेन्द्र मोदी की अध्यक्षता में आर्थिक मामलों पर कैबिनेट समिति  ने एनटीपीसी ग्रीन एनर्जी लिमिटेड , जो कि एनटीपीसी लिमिटेड की एक सहायक कंपनी है, में निवेश करने के लिए महारत्न सीपीएसई को अधिकार सौंपने के वर्तमान दिशा-निर्देशों से एनटीपीसी लिमिटेड को छूट प्रदान की है। सीसीईए ने इसके साथ ही एनटीपीसी लिमिटेड द्वारा 60 जीडब्ल्यू की नवीकरणीय ऊर्जा  क्षमता के लक्ष्य को प्राप्त करने के लिए एनटीपीसी रिन्यूएबल एनर्जी लिमिटेड  और इसके अन्य संयुक्त उपक्रमों /सहायक कंपनियों में एनजीईएल के निवेश को भी छूट दे दी है जो कि 5,000 करोड़ रुपये से लेकर 7,500 करोड़ रुपये तक की मौद्रिक सीमा से परे उसकी नेटवर्थ के अधिकतम 15% के बराबर होना चाहिए।
‘सीओपी 26’ में अपनी प्रतिबद्धता के अनुरूप भारत अपने विकास लक्ष्यों को पूरा करते हुए अपेक्षाकृत कम कार्बन उत्सर्जन सुनिश्चित करने की दिशा में काम कर रहा है। देश का लक्ष्य वर्ष 2030 तक 500 जीडब्ल्यू की गैर-जीवाश्म ऊर्जा क्षमता हासिल करने का है। एक केंद्रीय सार्वजनिक क्षेत्र उद्यम और देश का अग्रणी विद्युत निकाय होने के नाते एनटीपीसी ने आरई क्षेत्र में इस निवेश के माध्यम से वर्ष 2032 तक 60 जीडब्ल्यू की नवीकरणीय ऊर्जा क्षमता को जोड़ने का लक्ष्य रखा है जो देश को उपर्युक्त लक्ष्य को प्राप्त करने और वर्ष 2070 तक 'नेट जीरो' उत्सर्जन सुनिश्चित करने के बड़े लक्ष्य की ओर बढ़ने में काफी मदद करेगा। यह बढ़ा हुआ लक्ष्य हाल ही में सीओपी 26 शिखर सम्मेलन में घोषित सरकार के ‘पंचामृत’ के अनुरूप है, जो कि ‘नेट जीरो’ की दिशा में जलवायु कार्रवाई में भारत के अहम योगदान के रूप में है।
एनजीईएल का लक्ष्य एनटीपीसी की नवीकरणीय ऊर्जा यात्रा का ध्वजवाहक बनना है और वर्तमान में इसके पास 2,861 मेगावाट की 15 आरई परिसंपत्तियां हैं, जो कि चालू हैं/वाणिज्यिक परिचालन तिथि  के करीब हैं और अपनी सहायक कंपनी एनआरईएल  के माध्यम से हरित ऊर्जा व्यवसाय में प्रतिस्पर्धी बोली और कई उभरते अवसरों में भाग लेकर अपने आरई पोर्टफोलियो का विस्तार करने के लिए पूरी तरह से तैयार है। एनटीपीसी को दी गई छूट से हरित अर्थव्यवस्था के रूप में भारत की वैश्विक छवि को बेहतर करने में काफी मदद मिलेगी। यह भारत के ऊर्जा उत्पादन में विविधता लाकर ऊर्जा के पारंपरिक स्रोतों पर भारत की निर्भरता को भी कम करेगी और देश के कोयला आयात बिलों में भी कमी करेगी। इसके अलावा, इससे देश के प्रत्येक कोने में 247 बिजली आपूर्ति सुनिश्चित करने में भी काफी मदद मिलेगी।
यह नवीकरणीय ऊर्जा परियोजना इसके साथ ही निर्माण चरण के साथ-साथ ओ एंड एम चरण के दौरान भी स्थानीय लोगों के लिए प्रत्यक्ष और अप्रत्यक्ष रोजगार के अवसर सृजित करेगी।
पर्यावरण, वन एवं जलवायु परिवर्तन मंत्रालय
अक्षय ऊर्जा और ऊर्जा दक्षता भारतीय जलवायु परिवर्तन रणनीतियों के प्रमुख स्तंभों में से हैं: श्री भूपेंद्र यादव
पर्यावरण, वन और जलवायु परिवर्तन मंत्री, श्री भूपेंद्र यादव ने संयुक्त अरब अमारात के जलवायु दूत तथा उद्योग और उन्नत प्रौद्योगिकी मंत्री महामहिम डॉ. सुल्तान अल जाबेर के साथ आज सीओपी-26, नवीकरणीय ऊर्जा और अन्य संबंधित मामलों से संबंधित मुद्दों पर वर्चुअल माध्यम से चर्चा की।
श्री भूपेंद्र यादव ने कहा कि अक्षय ऊर्जा और ऊर्जा दक्षता भारतीय जलवायु परिवर्तन रणनीतियों के प्रमुख स्तंभों में से हैं। श्री यादव ने उल्लेख किया कि प्रधानमंत्री श्री नरेन्द्र मोदी के गतिशील नेतृत्व में, भारत ने यह सुनिश्चित करने के लिए काम किया है कि अक्षय ऊर्जा, विशेष रूप से सौर ऊर्जा, जीवाश्म ईंधन पर आधारित ऊर्जा की तुलना में सस्ती हो जाए।
मंत्री महोदय ने आगे उल्लेख किया कि भारत ने पहले ही लगभग 151 गीगा वॉट गैर-जीवाश्म ईंधन ऊर्जा क्षमता स्थापित कर ली है। यह कुल ऊर्जा क्षमता का 39 प्रतिशत ऊर्जा क्षमता स्थापित है। श्री यादव ने कहा कि भारत ने इससे और आगे बढ़ते हुए, 2030 तक 450 गीगा वॉट नवीकरणीय ऊर्जा स्थापित करने का एक महत्वाकांक्षी लक्ष्य घोषित किया है।
पर्यावरण मंत्री ने भारत के हाइड्रोजन ऊर्जा मिशन, अंतर्राष्ट्रीय सौर गठबंधन , आपदा प्रतिरोधी बुनियादी ढांचे के गठबंधन  और उद्योग परिवर्तन के लिए नेतृत्व समूह  जैसी वैश्विक पहलों का भी उल्लेख किया। श्री यादव ने विकासशील देशों की चिंताओं को, विशेष रूप से वित्त और प्रौद्योगिकी सहित कार्यान्वयन सहायता के क्षेत्रों में प्राथमिकता देने की आवश्यकता को भी रेखांकित किया।
संयुक्त अरब अमीरात जलवायु दूत तथा उद्योग और उन्नत प्रौद्योगिकी मंत्री, डॉ. सुल्तान अल जाबेर ने इस वर्ष बाद में ग्लासगो में आयोजित होने वाले सीओपी-26 में संयुक्त राज्य अमेरिका और ब्रिटेन के साथ संयुक्त अरब अमारात की जलवायु के लिए कृषि नवाचार मिशन पर पहल  के लिए भारत का समर्थन मांगा।
प्रधानमंत्री कार्यालय
प्रधानमंत्री ने भाई दूज के अवसर पर देशवासियों को बधाई दी
प्रधानमंत्री श्री नरेन्द्र मोदी ने भाई दूज के अवसर पर देशवासियों को बधाई दी है।
एक ट्वीट में, प्रधानमंत्री ने कहा;
“भाई-बहन के अपार स्नेह और अटूट विश्वास के प्रतीक-पर्व भाई दूज की आप सभी को बहुत-बहुत शुभकामनाएं।”
उप राष्ट्रपति सचिवालय
उपराष्ट्रपति ने स्वर्गीय अटल बिहारी वाजपेयी को उनकी पुण्यतिथि पर श्रद्धांजलि अर्पित की
उपराष्ट्रपति श्री जगदीप धनखड़ ने आज पूर्व प्रधानमंत्री स्वर्गीय अटल बिहारी वाजपेयी की पुण्यतिथि पर 'सदैव अटल' जाकर उन्हें पुष्पांजलि अर्पित की। उन्होंने राष्ट्रपति श्रीमती द्रौपदी मुर्मु और प्रधानमंत्री श्री नरेन्द्र मोदी के साथ दिवंगत नेता की स्मृति में आयोजित एक प्रार्थना सभा में भी भाग लिया।
उपराष्ट्रपति ने ट्वीट की एक श्रृंखला में कहा:
श्रद्धेय अटल जी को उनकी पुण्यतिथि पर विनम्र श्रद्धांजलि। उनके दूरदर्शी नेतृत्व, दूरदर्शिता और उनके द्वारा सुशासन पर ध्यान दिए जाने से एक निर्णायक अवधि के दौरान भारत की नियति निर्धारित हुई है। उनकी विरासत हम सभी को निरंतर प्रेरणा देती है।
माननीय उपराष्ट्रपति श्री जगदीप धनखड़ ने आज पूर्व प्रधानमंत्री स्वर्गीय अटल बिहारी वाजपेयी जी की स्मृति में आयोजित एक प्रार्थना सभा में भाग लिया और 'सदैव अटल' पर पुष्पांजलि अर्पित की।
संचार एवं सूचना प्रौद्योगिकी मंत्रालय
श्री देवुसिंह चौहान ने पिन कोड की स्वर्ण जयंती के अवसर पर स्मारक डाक टिकट जारी किया
संचार राज्य मंत्री श्री देवुसिंह चौहान ने पिन कोड की स्वर्ण जयंती के अवसर पर आज गुजरात के गांधीनगर में स्मारक डाक टिकट जारी किया। उन्होंने ई-पासबुक को भी लॉन्च किया जो पीओएसबी योजनाओं के खाताधारकों के लिए एक सुविधा है। इसके तहत एक ऑनलाइन वेबपेज के जरिये निम्नलिखित सेवाएं उपलब्ध कराई जाएंगी-
- बैलेंस इंक्वायरी - सभी योजनाओं के लिए शुरू की जाएगी।
- मिनी स्टेटमेंट - एसबी, पीपीएफ और एसएसए के लिए शुरू किया जाएगा।
- पूर्ण विवरण - लॉन्च पर उपलब्ध नहीं होगा। इसे बाद में शामिल किया जाएगा।
वेबपेज के लिए लिंक इंडिया पोस्ट की वेबसाइट यानी www.indiapost.gov.inऔर आईपीपीबी की वेबसाइट www.ippbonline.com पर उपलब्ध होगा।आने वाले दिनों में इसे विभाग के पोस्टइन्फो ऐप के जरिये भी उपलब्ध कराया जाएगा। इसके निम्नलिखित फायदे होंगे-
- खाता शेष या लेन-देन संबंधी जानकारी के लिए पासबुक प्रिंट करने के लिए डाकघर जाने की आवश्यकता नहीं होगी जिससे बहुत सारे मैनुअल काम बच जाएगा।
- इसे दिन में किसी भी समय और यहां तक कि छुट्टियों पर भी ऐक्सेस किया जा सकता है।
- इसके लिए अलग से इंटरनेट बैंकिंग क्रेडेंशियल या मोबाइल बैंकिंग ऐप की आवश्यकता नहीं होगी।
- सरल एवं उपयोगकर्ता के अनुकूल वेबपेज बेहतर ग्राहक अनुभव प्रदान करेगा।
- यह सब मुफ्त उपलब्ध होगा।
- संदर्भ के लिए विवरण को डाउनलोड किया जा सकेगा।
मंत्री ने 'पीएलआई मोबाइल ट्रेनिंग ऐप'को भी लॉन्च किया गया जो न केवल ऑनलाइन प्रशिक्षण प्रदान करेगा बल्कि ऑनलाइन लाइसेंस परीक्षा आयोजित करने की सुविधा भीप्रदान करेगा। इस ऐप में ऑडियो/विजुअल मोड में प्रशिक्षण सामग्री और एक किताब भी उपलब्ध है जो प्रशिक्षण सामग्री का एक सरल संकलन है।
श्री देवुसिंह चौहान ने वाव एवं सामी उप डाकघर, पार्सल पैकेजिंग यूनिट, नवरंगपुरा प्रधान डाकघर के नवनिर्मित डाकघर भवनों का भी वर्चुअल तरीके से उद्घाटन किया। पार्सल बुक करने के लिए नवरंगपुरा प्रधान डाकघर आने वाले ग्राहकों को पैकेजिंग की सुविधा बहुत ही उचित दरों पर उपलब्ध होगी।
राष्ट्रपति सचिवालय
राष्ट्रपति ने 17वें प्रवासी भारतीय दिवस सम्मेलन के समापन सत्र की गरिमा बढ़ाईं और प्रवासी भारतीय सम्मान पुरस्कार प्रदान किए
भारतीय प्रवासियों की सामूहिक शक्ति और क्षमता, राष्ट्र के समावेशी विकास को बढ़ाने वाली एक ताकत होगी: राष्ट्रपति मुर्मु
राष्ट्रपति श्रीमती द्रौपदी मुर्मु ने आज  मध्य प्रदेश के इंदौर में 17वें प्रवासी भारतीय दिवस सम्मेलन के समापन सत्र में हिस्सा लिया और उसे संबोधित किया। इसके अलावा उन्होंने प्रवासी भारतीय सम्मान पुरस्कार भी प्रदान किए।
इस दौरान राष्ट्रपति ने सभा को भी संबोधित किया। उन्होंने कहा कि प्रवासी भारतीय आज वैश्विक व्यवस्था में एक महत्वपूर्ण और अद्वितीय ताकत बन गए हैं। यह हर क्षेत्र में एक ऊर्जाशील और आत्मविश्वासी समुदाय के रूप में विकसित हुआ है और वैश्विक मामलों में नेतृत्व के पदों पर अपना शानदार योगदान दे रहा है। हमारे प्रवासी भारतीयों ने असाधारण समर्पण और कठिन मेहनत का प्रदर्शन किया है और जीवन के सभी क्षेत्रों- कला, साहित्य, राजनीति, खेल, व्यवसाय, अकादमिक, परोपकार, विज्ञान और प्रौद्योगिकी में उत्कृष्टता प्राप्त करने के लिए कई चुनौतियों को पार किया है।
राष्ट्रपति ने कहा कि पिछले दो दशकों में प्रवासी भारतीय दिवस सम्मेलन ने सरकार, भारत की जनता और प्रवासियों के बीच सार्थक जुड़ाव को सक्षम करने के लिए एक अद्वितीय मंच के रूप में काम किया है।
प्रवासी भारतीय सम्मान पुरस्कार राष्ट्र की ओर से भारत और उनके घरेलू देशों में प्रवासी सदस्यों के योगदान के लिए उन्हें दी गई सर्वोच्च मान्यता का प्रतीक है। ये पुरस्कार विशिष्ट हैं, क्योंकि ये न केवल प्रवासियों की उपलब्धियों को लेकर हमारी प्रशंसा और स्वीकृति को, बल्कि विश्व में भारत के झंडे को ऊंचा रखने के उनके संकल्प में हमारे विश्वास को भी प्रतिबिम्बित करते हैं।
राष्ट्रपति ने इस साल के प्रवासी भारतीय दिवस सम्मेलन की विषयवस्तु- "प्रवासी: अमृत काल में भारत की प्रगति के लिए विश्वसनीय भागीदार" का उल्लेख किया। उन्होंने कहा कि यह राष्ट्रीय विकासात्मक लक्ष्यों की उपलब्धि में प्रवासी भारतीयों को भागीदार बनाने को लेकर भारत की इच्छा को दिखाता है। उन्होंने कहा कि अगले 25 वर्षों में यानी 2047 तक, जब हम अपनी आजादी की शताब्दी वर्ष का उत्सव मना रहे होंगे, भारत एक आत्मनिर्भर विश्व नेता के रूप में स्थापित होने के लिए सामूहिक मेहनत, त्याग और गहन विकास की महत्वाकांक्षी यात्रा शुरू करने जा रहा है।
राष्ट्रपति ने कहा कि भारतीय प्रवासी की सामूहिक शक्ति और क्षमता, राष्ट्र के समावेशी विकास को कई गुणा आगे बढ़ाने वाली ताकत होगी। उन्होंने प्रवासी परिवार के हर एक सदस्य से इस यात्रा में पूर्ण भागीदार बनने का अनुरोध किया। उन्होंने कहा कि आत्मनिर्भर भारत की सोच को पूरा करने को लेकर हमारी क्षमताओं को बढ़ाने के लिए वे अपनी ऊर्जा, अनुभव, विचार, व्यापार कौशल, निवेश, तकनीकी विशेषज्ञता और ज्ञान साझा करने में अपना योगदान दे सकते हैं।
राष्ट्रपति ने आगे कहा कि मातृभूमि की मिट्टी की पुकार एक ऐसी चीज है, जो समय और दूरी की बाधाओं को पार कर जाती है। उन्होंने कहा कि जबकि भारतीय प्रवासियों ने विश्व के विभिन्न हिस्सों में अपनाए हुए अपने देशों में समृद्ध और उत्पादक जीवन का निर्माण किया है, वे न केवल विस्तारित परिवार के सदस्यों के रूप में, बल्कि भारत के विकास में बतौर जिम्मेदार हितधारक हमेशा हमारे दिलों में एक विशेष स्थान रखेंगे।
राष्ट्रपति का अभिभाषण देखने के लिए यहां क्लिक करें-
स्वास्थ्य एवं परिवार कल्याण मंत्रालय
भारत ने कोरोना से लड़ाई में कई अभूतपूर्व उपलब्धियों को हासिल किया
कोरोना के सक्रिय मामले  5 लाख से नीचे
कोरोना से ठीक हुए मरीजों की संख्या 80 लाख से अधिक हुई, कुल कोरोना जांच 12 करोड़ से अधिक
वैश्विक महामारी कोरोना के खिलाफ भारत ने अपनी सामूहिक लड़ाई में कई अभूतपूर्व उपलब्धियां हासिल की है और देश में 106 दिनों के बाद पहली बार कोरोना के सक्रिय मामलों की संख्या गिरकर 5 लाख से नीचे आ गई है। आज कोरोना के कुल सक्रिय मामले 4,94,657 हैं और 18 जुलाई को यह संख्या 4,96,988 थी। देश में इस समय कोरोना के सक्रिय मामले कुल पॉजिटिव मामलों का 5.73 प्रतिशत है।
यह दर्शाता है कि देश में कोरोना के मामलों में गिरावट का दौर लगातार जारी है और विश्व के कई देशों में इस समय कोरोना के नए मामले सामने आने के बाद यह गिरावट भारत के लिए और भी महत्वपूर्ण संकेत है।
यह महत्वपूर्ण उपलब्धि केन्द्र सरकार की सतत और लक्षित रणनीतियों का नतीजा है जिन्हें विभिन्न राज्यों/संघ शासित प्रदेशों के साथ मिलकर प्रभावी तरीके से क्रियान्वित किया गया और इसमें चिकित्सकों तथा अन्य कोविड योद्धाओं की निस्वार्थ सेवा भी शामिल है।
27 राज्यों और संघ शासित प्रदेशों में कोरोना के सक्रिय मामले 20,000 से कम है।
केवल 8 राज्यों/संघ शासित प्रदेशों में कोरोना के 20,000 से अधिक मामले हैं और दो राज्यों  में कोरोना के सक्रिय मामले 50,000 से अधिक हैं।
पिछले 24 घंटों में कोरोना के 44,281 नए मामले दर्ज किए गए हैं और इसी अवधि में 50,326 कोरोना मरीज ठीक हो गए हैं। यह लगातार 39वां दिन है जब कोरोना के नए मामलों की तुलना में ठीक होने वालों की संख्या अधिक देखी गई है।
इस अवधि में कोरोना से ठीक होने वाले मरीजों की संख्या में बढ़ोतरी हुई है और कोरोना से ठीक होने वाले मरीजों तथा कुल सक्रिय मरीजों के बीच अंतर भी बढ़ा है।
कोरोना से ठीक होने वाले मरीजों की संख्या 80 लाख को पार कर गई है और 11 नवम्बर, 2020 तक ऐसे मरीजों की कुल संख्या 80,13,783 है। कोरोना से ठीक होने वाले मरीजों और सक्रिय मामलों के बीच का अंतर बढ़कर 75,19,126 हो चुका है तथा देश की रिकवरी दर बढ़कर 92.79 प्रतिशत हो गई है।
भारत ने कोरोना जांच के क्षेत्र में एक ओर उपलब्धि हासिल की है और कोरोना की कुल जांच का आंकड़ा 12 करोड़ से अधिक हो गया है तथा पिछले 24 घंटों में देश में 11,53,294 परीक्षण किए गए हैं।
देश में कोरोना जांच सुविधाओं में लगातार वृद्धि से दैनिक मामलों में गिरावट का दौर संभव हो पाया है।
कोरोना की अधिक से अधिक जांच के कारण संक्रमित आबादी का जल्द पता लगाने में मदद मिली है और इससे अन्य लोगों तक कोरोना वायरस का प्रसार रोका जा सका है।
नए दैनिक मामले लगातार 50,000 से नीचे दर्ज किए गए हैं।
कोरोना से ठीक होने वाले नए मामलों में 77 प्रतिशत मामले 10 राज्यों और संघ शासित प्रदेशों से हैं।
महाराष्ट्र में एक दिन में सबसे अधिक 6,718 नए मरीज ठीक हुए हैं और इसके बाद केरल में 6,698 मरीजों ने कोरोना को मात दी है। दिल्ली में एक दिन में 6,157 मरीज ठीक हुए हैं।
कोरोना के नए मामलों के 78 प्रतिशत मरीज 10 राज्यों/संघ शासित प्रदेशों में पाए गए हैं।
दिल्ली में प्रतिदिन नए मामलों में सर्वाधिक 7,830 केस देखे गए हैं और इसके बाद 6,010 मामले सामने आए हैं।
कोरोना से होने वाली मौतों में 79 प्रतिशत योगदान 10 राज्यों/संघ शासित प्रदेशों का है। पिछले 24 घंटों में देश में कोरोना से 512 लोगों की मौत हुई है और इस समय कुल मृत्यु दर 1.48 प्रतिशत है जिसमें गिरावट का दौर जारी है।
महाराष्ट्र में सबसे अधिक 110 मौतें दर्ज की गई हैं और इसके बाद दिल्ली में 83 तथा पश्चिम बंगाल में 53 मरीजों की मौत हुई है।
संस्कृति मंत्रालय
श्री जी. किशन रेड्डी 21 से 25 जून तक गुमनाम कलाकारों की प्रतिभा को प्रदर्शित करने वाले उत्सव ज्योतिर्गमय का उद्घाटन करेंगे
आजादी का अमृत महोत्सव के हिस्से के रूप में भारत की स्वतंत्रता के 75 वर्ष का उत्सव मनाने और कीर्तिगान करने तथा विश्व संगीत दिवस होने के अवसर पर देश भर से दुर्लभ संगीत वाद्ययंत्रों की प्रतिभा को प्रदर्शित करने के लिए संगीत नाटक अकादमी एक उत्सव ज्योतिर्गमय का आयोजन कर रही है। इस उत्सव में सड़क पर प्रदर्शन करने वाले, ट्रेन में मनोरंजन करने वाले और मंदिरों से जुड़े कलाकार भी शामिल होंगे। केंद्रीय संस्कृति, पर्यटन और पूर्वोत्तर क्षेत्र विकास मंत्री श्री जी किशन रेड्डी इस उत्सव का उद्घाटन करेंगे।
दुर्लभ संगीत वाद्ययंत्र बजाने के अनुभव के साथ-साथ उन्हें तैयार करने के कौशल को संरक्षित करने की आवश्यकता के बारे में लोगों को संवेदनशील बनाने तथा उन 'गुमनाम' कलाकारों को पहचान देने के उद्देश्य से इस उत्सव की परिकल्पना की जा रही है, जो शायद ही कभी लाइमलाइट देखते हैं। संगीत नाटक अकादमी का भारत से लुप्त हुई कलाओं को उबारने का यह एक अनूठा प्रयास है और यह अनूठी पहल विश्व संगीत दिवस के उत्सव के बाद भी जारी रहेगी।
संगीत भारत के हर गली और कोने में सुनाई देता है। खुले आसमान के नीचे अपनी बांसुरी और ताली बजाते हुए राहगीरों का मिलना कोई अचरज वाली बात नहीं है। चाहे बारिश हो या धूप ये लोग आसानी से मिल जाते हैं। जिन्हें रोज़मर्रा की ज़िंदगी में थोड़ी सी भी नीरसता दूर करने लिए शायद ही कभी धन्यवाद दिया जाता है। हमारे पास दुर्लभ संगीत वाद्ययंत्रों का ढेर भी है जो अपनी कम होती लोकप्रियता और घटते संरक्षण के कारण धीरे-धीरे सार्वजनिक डोमेन से दूर होते जा रहे हैं।
कॉल टू एक्शन के माध्यम से इस उत्सव के लिए 'गुमनाम' प्रतिभाओं को मौका देने के लिए विशेष कार्यक्रम का आयोजन किया गया। आगुंतकों से अनुरोध किया गया था कि वे अपने विवरण के साथ अपनी कला के प्रदर्शन की एक छोटी क्लिप भी भेजें। संगीत के प्रमुख संस्थानों, सांस्कृतिक केंद्रों, एसएनए पुरस्कार विजेताओं और प्रख्यात संगीतकारों से भी ऐसी दुर्लभ प्रतिभाओं का पता लगाने और उनकी पहचान करने का अनुरोध किया गया था। सभी प्रविष्टियों की समीक्षा करने और भेजी गई सिफारिशों पर विचार करने के बाद 21-25 जून 2022 तक 5 दिवसीय उत्सव के लिए कुल 75 प्रदर्शन कार्यक्रमों का चयन किया गया।
दुर्लभ वाद्य यंत्रों के निर्माण पर 5 दिवसीय कार्यशाला आयोजित की जा रही है जो शैक्षिक और इंटरैक्टिव दोनों साबित होगी। इस महोत्सव में देश के कोने-कोने से कलाकार भाग लेंगे।
अकादमी ने नई दिल्ली के रवीन्द्र भवन में वाद्ययंत्रों, मुखौटों और कठपुतलियों की एक गैलरी स्थापित की है। उत्सव के प्रत्येक दिन शिल्पकारों द्वारा संगीत वाद्ययंत्रों के निर्माण को प्रदर्शित करने वाली एक लाइव प्रदर्शनी भी आयोजित होगी। सभी के लिए प्रवेश निःशुल्क है।
उपभोक्ता कार्य, खाद्य एवं सार्वजनिक वितरण मंत्रालय
पीएमजीकेएवाई योजना 2021 के तहत 80 करोड़ से ज्यादा एनएफएसए लाभार्थियों को अतिरिक्त 80 एलएमटी खाद्यान्न उपलब्ध कराया जाएगा
प्रधानमंत्री नरेन्द्र मोदी की गरीबों के लिए प्रतिबद्धता के क्रम में और कोविड-19 हालात के मद्देनजर गरीब और जरूरतमंदों के सामने मौजूद मुश्किलों को दूर करने के लिए, भारत सरकार ने मई और जून, 2021 महीने के लिए पीएमजीकेएवाई योजना की घोषणा की है
एनएफएसए और पीएमजीकेएवाई योजना के लिए मई और जून, 2021 में राज्यों/ यूटी को लगभग 179 एलएमटी खाद्यान्न की आपूर्ति की जाएगी: श्री पांडे
भारत सरकार के तहत आने वाला भारतीय खाद्य निगम इसके लिए तैयार है और उसके खाद्यान्न का पर्याप्त भंडार उपलब्ध है: सचिव, डीएफपीडी
प्रधानमंत्री श्री नरेन्द्र मोदी की गरीबों के लिए प्रतिबद्धता के क्रम में और कोविड-19 हालात के मद्देनजर गरीब और जरूरतमंदों के सामने मौजूद मुश्किलों को दूर करने के लिए, भारत सरकार ने मई और जून, 2021 महीने के लिए पीएमजीकेएवाई योजना की घोषणा की है। खाद्य एवं सार्वजनिक वितरण विभाग में सचिव श्री सुधांशु पांडे ने आज मीडिया से बातचीत के दौरान प्रधानमंत्री गरीब कल्याण अन्य योजना की घोषणा की।
इस योजना के अंतर्गत, राष्ट्रीय खाद्य सुरक्षा अधिनियम, 2013  के दायरे में आने वाले लगभग 80 करोड़ लाभार्थियों को प्रति महीने प्रति व्यक्ति 5 किलोग्राम खाद्यान्न मुफ्त आवंटन करने का फैसला किया है। यह आवंटन पूर्व में “प्रधानमंत्री गरीब कल्याण अन्न योजना ” के समान व्यवस्था की तर्ज पर अगले दो महीनों, मई और जून, 2021 के लिए एनएफएसए खाद्यान्न का आवंटन किया जाएगा।
अपनी शुरुआती टिप्पणी में, श्री पांडे ने बताया कि भारतीय खाद्य निगम मई और जून, 2021 महीनों के लिए संबंधित राज्य/ यूटी सरकारों को उनके नियमित एनएफएसए आवंटन के अलावा अतिरिक्त 80 एलएमटी खाद्यान्न उपलब्ध कराएगा।
श्री पांडे ने कहा कि एनएफएसए और इस योजना के लिए मई और जून, 2021 में लगभग 179 एलएमटी खाद्यान्न की आपूर्ति की जाएगी, जिसके लिए एफसीआई पूरी तरह तैयार है और राज्यों/ यूटी में खाद्यान्नों का पर्याप्त भंडार उपलब्ध है।
साथ ही, उन्होंने कहा कि खरीफ विपणन सत्र, 2020-21 में हुई खाद्यान्नों की खरीद और रबी विपणन सत्र 2021-22 में जारी खरीद के भंडार की प्रस्तावित आवाजाही में इस अवधि के दौरान किसी भी तरह की आवश्यकता का ध्यान रखा जाएगा।
इस योजना के अंतर्गत, एनएफएसए के तहत आने वाली दोनों श्रेणियों अंत्योदय अन्न योजना  और प्राथमिक परिवारों  में शामिल लगभग 80 करोड़ लाभार्थियों को एनएफएसए के तहत उनकी नियमित पात्रता से इतर प्रति महीना प्रति व्यक्ति 5 किलोग्राम मुफ्त खाद्यान्न  का अतिरिक्त कोटा उपलब्ध कराया जाएगा।
सचिव ने बताया कि 2020-21 के दौरान, भारत सरकार ने पीएमजीकेएवाई-1  और पीएमजीकेएवाई-2  की घोषणा की थी, जिसके तहत एफसीआई द्वारा संबंधित राज्य/ यूटी सरकारों को 104 एलएमटी गेहूं और 201 एलएमटी चावल यानी कुल 305 एलएमटी खाद्यान्नों की सफलतापूर्वक आपूर्ति की गई थी।
पीपीटी के लिए क्लिक करें
राष्ट्रपति सचिवालय
राष्ट्रपति ने राम नवमी की शुभकामनाएं दी
भारत के राष्ट्रपति श्री रामनाथ कोविंद नेराम नवमी की पूर्व संध्या पर अपने संदेश में कहा :-
“राम नवमी के पावन अवसर पर, मैं सभी देशवासियों को बधाई और शुभकामनाएं देता हूं।
रामनवमी का उल्लासमय पर्व, मर्यादा पुरुषोत्तम श्री राम के जन्मदिवस के उपलक्ष्य में मनाया जाता है। न्याय और मानवीय गरिमा के लिए सतत प्रयास करते रहने के हमारे संकल्प को मर्यादा पुरुषोत्तम श्री राम के आदर्शों से संबल मिलता है।भगवान श्री राम ने हमें धर्म के अनुसार जीना सीखाया। उनके संपूर्ण जीवन और सदाचार,सत्यनिष्ठा और संयम की उनकी शिक्षाएं हमें प्रेरणा देती रहती हैं।
आइए, इस अवसर पर हम सभी अपने जीवन में भगवान राम के आदर्शों का अनुसरण करते रहने का संकल्प लें और एक गौरवशाली भारत के निर्माण के लिए एकजुट प्रयास करें।”
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 107.22 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 12.75 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,07,22,89,365
|
|
शेष टीके
|
|
12,75,29,984
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की 107.2 करोड़ से अधिक  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 12.75 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
शिक्षा मंत्रालय
केंद्रीय मंत्री श्रीमती निर्मला सीतारामन और श्री धर्मेंद्र प्रधान 17 अगस्त, 2023 को पुरी और भुवनेश्वर में विभिन्न कार्यक्रमों भाग लेंगे
केंद्रीय शिक्षा और कौशल विकास तथा उद्यमिता मंत्री श्री धर्मेंद्र प्रधान और केंद्रीय वित्त और कॉर्पोरेट कार्य मंत्री श्रीमती निर्मला सीतारामन कल 17 अगस्त, 2023  को पुरी और भुवनेश्वर में विभिन्न महत्वपूर्ण कार्यक्रमों में भाग लेंगे।
दोनों केंद्रीय मंत्री देश की विरासत और प्रगति को समर्पित 'मेरी माटी मेरा देश' कार्यक्रम में भाग लेकर दिन के कार्यक्रम की शुरुआत करेंगे। इसके अलावा, वे निम्नलिखित कार्यक्रमों में भाग लेंगे:
- श्री मंदिर में दर्शन : गुरुवार सुबह 7 बजे दोनों केंद्रीय मंत्री प्रतिष्ठित श्री मंदिर में दर्शन करेंगे और सैकड़ों साल पुरानी परंपरा का सम्मान करते हुए मंदिर की आध्यात्मिक यात्रा में सम्मिलित होंगे।
- सैंड आर्टिस्ट सुदर्शन पटनायक द्वारा "मेरी माटी मेरा देश" पर सैंड आर्ट : सुबह करीब 8 बजे मशहूर सैंड आर्टिस्ट सुदर्शन पटनायक द्वारा 'मेरी माटी मेरा देश' थीम पर बनाई गई सैंड आर्ट को देखेंगे। यह मनमोहक प्रदर्शन ब्लू फ्लैग बीच, मेफेयर, पुरी में आयोजित होगा।
- वृक्षारोपण अभियान और पंच प्रण प्रतिज्ञा में भागीदारी : सुबह 9 बजे केंद्रीय मंत्री पुरी में पेंथाक्टा के पास केंद्रीय संस्कृत विश्वविद्यालय के श्री शदाशिव परिसर में एक वृक्षारोपण अभियान कार्यक्रम में भाग लेंगे और पंच प्रण शपथ लेंगे।
- प्रसिद्ध स्वतंत्रता सेनानी शहीद जयी राजगुरु के जन्मस्थान का दौरा और अमृत कलश यात्रा: सुबह करीब 10:15 बजे दोनों केंद्रीय मंत्री पुरी जिले के बिरहरेकृष्णपुर में महान स्वतंत्रता सेनानी शहीद जयी राजगुरु की जन्मस्थली जाएंगे और वहां से अमृत कलश यात्रा की शुरुआत करेंगे।
- कुवी और देसिया भाषा में पुस्तक का विमोचन : बाद में दोनों केंद्रीय मंत्री भुवनेश्वर आएंगे। वह भुवनेश्वर के होटल मेफेयर में कुवी और देसिया भाषाओं में दो पुस्तकों का विमोचन करेंगे। ये दोनों पुस्तकें भाषाई सीमाओं के पार ज्ञान प्रदान करने में मदद करेंगी।
- 20वें राष्ट्रीय चार्टर्ड अकाउंटेंट्स सम्मेलन का उद्घाटन: दिन के कार्यक्रमों का समापन शाम 4:30 बजे भुवनेश्वर के एसओए यूनिवर्सिटी ऑडिटोरियम, में गणमान्य व्यक्तियों द्वारा 20वें राष्ट्रीय चार्टर्ड अकाउंटेंट्स सम्मेलन का उद्घाटन करने के साथ होगा, जो बौद्धिक आदान-प्रदान और व्यावसायिक विकास को प्रोत्साहन देगा।
दोनों केंद्रीय मंत्रियों का कार्यक्रम हमारी विरासत को संरक्षित करने, हमारी मातृभूमि से जुड़ने और पर्यावरण और हमारे राष्ट्र के प्रति जिम्मेदारी की भावना को बढ़ावा देने में मदद करेगा।